**Raision Seniorit ry**

**TOIMINTASUUNNITELMA VUODELLE 2022**

1. Yleistä

Vuosi 2022 on Raision Seniorit ry:n 34. toimintavuosi (perustettu 14.11.1988). Raision Seniorit ry
kuuluu paikallisyhdistyksenä Varsinais-Suomen kansalliseen senioripiiriin ja Kansalliseen senioriliittoon.
Yhdistys toimii jäsentensä edunvalvojana alueellaan yhteistoiminnassa muiden eläkeläisyhdistysten kanssa.
Yhdistyksellä on edustajat vanhusneuvostossa, eläkeläistoimikunnassa sekä Raision Palvelutalosäätiön
hallintoneuvostossa. Yhdistys tukee ja edistää jäsenistön henkistä ja fyysistä hyvinvointia, jakaa
sosiaaliturvaa koskevaa tietoa ja luo mahdollisuuksia yhdessäoloon.
 2. Järjestötoiminta

Raision Seniorit Ry:n jäseniä ovat henkilöt, jotka hyväksyvät yhdistyksen tarkoituksen ja toiminnan. Uusien
jäsenten mukaantulo on toiminnan ehdoton edellytys, minkä vuoksi jäsenten lukumäärää pyritään edelleen
lisäämään vuonna 2022. Päätösvaltaa yhdistyksessä käyttävät kevät- ja syyskokoukset, jotka pidetään
sääntöjen määrääminä aikoina. Päätösten valmistelusta ja toimeenpanosta vastaa hallitus, joka kokoontuu
kuukausittain kesäkautta lukuun ottamatta. Yhdistyksen viralliset edustajat sekä muut halukkaat jäsenet
osallistuvat piirin kevät- ja syyskokouksiin sekä yhdistysten, piirin ja liiton järjestämiin tilaisuuksiin. Viedään
eteenpäin Senioriliiton teemaa vuosille 2021-2023, rohkeasti tulevaisuuteen. Osallistutaan Senioriliiton
järjestämään Rohkeasti seniori -hankkeeseen, joka kannustaa eläkkeelle siirtyviä aktiiviseen kansalaisuuteen ja senioritoimintaan osallistumiseen.
 3. Harrastus- ja virkistystoiminta
Senioritreffit-jäsentilaisuuksia järjestetään kevät- ja syyskaudella noin kerran kuukaudessa. Niihin pyritään
saamaan oman ohjelman lisäksi eri alojen asiantuntijoita. Senioritanssi- ja pelikerho
jatkavat toimintaansa viikoittain Tornilassa ja siellä kokoontuvat myös muisti- ja kirjallisuuskerhot sovittuina aikoina. Elokuvakerho ja uutena kerhona äijäkerho jatkaa toimintaansa yhteistyössä Turun kansalliset seniorit ry:n kanssa. Keilailukerho kokoontuu Raision Keilahallissa perjantaisin. Petankkikerho kokoontuu kesäaikana maanantaisin Kelan takana olevalla kentällä. Lounaskerho kokoontuu kerran kuukaudessa joka kuukauden kolmas (parillisen viikon) tiistai. Matkailu- ja kulttuurikerho ilmoittavat toiminnastaan erikseen. Uusia kerhoja perustetaan toiveiden mukaisesti, mikäli ohjaajia ja tiloja on käytettävissä.

Piirin järjestämiin koulutus- ja kulttuuritilaisuuksiin lähetetään henkilöitä, joita kyseiset tilaisuudet koskevat ja kiinnostavat. Samoin osallistutaan eri yhdistysten järjestämiin koulutus- ja kulttuuritilaisuuksiin. Tarvetta digikoulutukseen olisi ja pyritään järjestämään tarpeen mukaan. Keväisin järjestettävään seniorikävelyyn haetaan laajempaa kiinnostusta. Yhdistyksen jäsenten tekemää vapaaehtoistyötä eri muodoissa pyritään kannustamaan. Aktiivisia jäseniä palkitaan ansiomerkeillä.
Merkkipäivien viettäjiä onnitellaan ja poisnukkuneita muistetaan.
 4. Tiedotus
Virallisessa tiedottamisessa käytetään Rannikkoseutu-lehteä. Lisäksi Turun Sanomien yhdistystoiminta-
sivulla ilmoitetaan. Asioista ja tapahtumista kerrotaan jäsenkunnalle myös kerhoissa, senioritreffeillä ja
muissa tapaamisissa. Yhdistyksen omia kotisivuja (raisio.senioriyhdistys.fi) päivitetään jatkuvasti.
Jäsenkirje jäsenille lähetetään kahdesti vuodessa, sähköpostitse tai kirjeitse. Sähköpostilla tavoitetaan
jo 90 % jäsenistä. Sähköpostitiedottamista jatketaan edelleen aktiivisesti. Yhdistyksen toiminnasta pyritään
kertomaan myös Senioriliiton jäsenlehdessä Patinassa.
 5. Talous
Varojen hankinta tapahtuu jäsenmaksuilla sekä mm. arpajais- ja kahvi tuloilla. Raision Kaupungilta anotaan
avustusta yhdistyksen toimintaan. Erillinen talousarvio vuodelle 2022 selvittää tarkemmin suunnitellun
toiminnan rahoituksen.

Raisiossa 2.11.2021 Raision Seniorit ry hallitus

.